b"\n_START_ARTICLE_\nMic Michaeli\n_START_SECTION_\nGlasbena kariera\n_START_PARAGRAPH_\nMic Michaeli je soavtor mnogih skladb skupine Europe. Najbolj znana med njimi je balada\xc2\xa0\xc2\xbbCarrie\xc2\xab\xc2\xa0z albuma The Final Countdown, ki je iz\xc5\xa1el leta 1986; napisal jo je skupaj s pevcem Joeyem Tempestom._NEWLINE_Med mirovanjem skupine Europe je Michaeli snemal in nastopal s skupinami Brazen Abbot, Last Autumn's Dream in z Glennom Hughesom. Sodeloval je tudi pri nastanku in snemanju nekaterih skladb s tretjega samostojnega albuma Joeya Tempesta, ki je iz\xc5\xa1el leta 2002._NEWLINE_Od leta 2003 dalje skupina Europe znova deluje v stari postavi, z Micom Michaelijem na klaviaturah. Vzporedno z delovanjem v skupini Europe nastopa tudi z novoustanovljeno norve\xc5\xa1ko skupino Nordic Beast.\n_START_SECTION_\nZasebno \xc5\xbeivljenje\n_START_PARAGRAPH_\nMic Michaeli je lo\xc4\x8den in o\xc4\x8de treh otrok: Marcusa, Moe in Matilde."